સંસ્કાર આપણને સારા બનાવવા જોઈએ. નબળા નહીં. સંસ્કાર આપણને ખરાબ બનતા અટકાવવા જોઈએ. દરેક માણસને ક્યારેક નબળા વિચાર આવ્યા જ હોય છે. દુનિયાના લોકો જે રીતે રૂપિયા કમાય છે, જે રીતે બદમાશી કરે છે, ખોટી વાહવાહી કરાવી નામના મેળવે છે એ જોઈને આપણને પણ ક્યારેક એવું થાય છે કે, આવું જ કરવું જોઈએ. આપણે એવું કરી પણ શકતા હોઈએ છીએ. જોકે, કંઈ ખોટું કરવાની વાત આવે ત્યારે આપણું દિલ આપણને રોકે છે. ના, મારાથી આવું ન થાય. આ મને ન શોભે. કોણ રોકતું હોય છે આપણને? આપણને જે રોકે છે એ આપણા સંસ્કાર હોય છે.